**Fógra do Chaifé an Róis**

1. **Éist leis an bhfógra agus scríobh isteach an costas a bhaineann leis na rudaí thíos.**

|  |  |
| --- | --- |
| **Rud le hithe/le hól** | **Costas** |
| cupán caife |  |
| cupán tae |  |
| gloine bainne |  |
| gloine fíona |  |
| uachtar reoite |  |
| Milseog |  |
| Ceapaire |  |
| ceapaire, císte & dhá chupán caife |  |

1. **Tá tú ag oscailt caifé i do cheantar. Cum ainm an chaifé. Cum biachlár. Bí ag obair le do pháirtnéir. Bain úsáid as bhur samhlaíocht. An caifé cúig réalta é? An gnáthchaifé é? Caifé Iodálach? Caifé Francach?**

****

**Treoracha don mhúinteoir**

**Fógra do Chaifé an Róis Labhairt**

**Le múineadh**

Ceist a chur cé mhéad atá rud éigin agus ag freagairt na ceiste sin

**Moltaí**

1. Tabhair cóip den bhileog **Fógra do Chaifé an Róis** do gach foghlaimeoir agus abair leo go gcloisfidh siad fógra faoi chaifé nua atá á oscailt sa sráidbhaile.

* Ba cheart dóibh an costas atá ar rudaí éagsúla a scríobh síos sna spásanna cuí sa chéad cheist.
* Cuir ar siúl an mhír uair nó dhó dóibh agus ansin nuair a bheidh siad críochnaithe, déan an ghníomhaíocht a cheartú.
* Ansin, iarr ar na foghlaimeoirí tabhairt faoin dara ceist ar an mbileog. Roinn an rang i mbeirteanna.
* Mínigh na treoracha a bhaineann leis an gceist dóibh. Tá siad ag oscailt caifé sa cheantar. Caithfidh siad ainm an chaifé agus biachlár a chumadh. Iarr orthu úsáid a bhaint as a gcuid samhlaíochta. An caifé cúig réalta é? An gnáthchaifé é? Caifé Iodálach? Caifé Francach?
* Téigh timpeall an ranga fad is atá siad i mbun na gníomhaíochta ag cabhrú leo más gá. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar ghrúpaí difriúla a mbiachlár a léamh amach.

**Script**

Tá caifé nua ag oscailt ar Shráid Eoin. Caifé an Róis is ainm don chaifé agus beidh sé ag oscailt Dé Luain seo chugainn. Buail isteach agus ól cupán tae ar €2, cupán caife ar €2.50, gloine fíona ar €3.50 nó gloine bainne do na páistí ar €2. Bíodh ceapaire agat ar €3, milseog ar €3.50 agus uachtar reoite don leanbh ar €2.50. Má tá ocras mór ort, ith ceapaire agus císte agus ól dhá chupán caife ar €10. Sin margadh! Buail isteach agus beidh fáilte mhór romhat.